
ΤΡΟΠΟΛΟΓΙΕΣ
Η Επιτροπή Δικαιωμάτων των Γυναικών και Ισότητας των Φύλων υποβάλλει στην Επιτροπή Εξωτερικών Υποθέσεων, που είναι αρμόδια επί της ουσίας, τα ακόλουθα:
<RepeatBlock-Amend><Amend>Τροπολογία		<NumAm>1</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη Ζ (νέα)</Article>
	

	Πρόταση ψηφίσματος
	Τροπολογία

	
	Ζ. 	λαμβάνοντας υπόψη ότι οι συνθήκες φτώχειας που ωθούν σε μετανάστευση αυξάνουν την έκθεση των γυναικών στη βία, μεταξύ άλλων στη σεξουαλική βία· λαμβάνοντας υπόψη ότι, σύμφωνα με τον Ύπατο Αρμοστή των Ηνωμένων Εθνών για τους Πρόσφυγες, 90 % των μεταναστριών που διασχίζουν τη Μεσόγειο πέφτουν θύματα βιασμού, είτε από διακινητές είτε από άλλους μετανάστες1α·

	
	____________________

	
	1α UN News, «Women forced to flee their homes face increased risks of sexual violence, UNHCR warns» [Οι γυναίκες που αναγκάζονται να εγκαταλείψουν τα σπίτια τους βρίσκονται αντιμέτωπες με αυξημένο κίνδυνο σεξουαλικής βίας], https://news.un.org/fr/story/2024/11/1150996.



Or. <Original>{EN}en</Original>
</Amend>
<Amend>Τροπολογία		<NumAm>2</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη Η (νέα)</Article>
	

	Πρόταση ψηφίσματος
	Τροπολογία

	
	Η. 	λαμβάνοντας υπόψη ότι ολοένα και περισσότερες γυναίκες και κορίτσια στην ΕΕ ζουν με τις συνέπειες του ακρωτηριασμού των γυναικείων γεννητικών οργάνων1α· λαμβάνοντας υπόψη ότι ο αριθμός των κοριτσιών που διατρέχουν κίνδυνο συνεχίζει να αυξάνεται ετησίως —ιδίως όσων προέρχονται από χώρες όπου συνηθίζεται ο ακρωτηριασμός των γυναικείων γεννητικών οργάνων, όπως η Σομαλία, η Σενεγάλη, η Νιγηρία, η Αιθιοπία και το Καμερούν— με αξιοσημείωτα ποσοστά στην Ισπανία (9-15 %), τη Δανία (11-21 %), την Αυστρία (12-18 %) και το Λουξεμβούργο (12-17 %)·

	
	____________________

	
	1α Ευρωπαϊκό Ινστιτούτο για την Ισότητα των Φύλων, «Estimation of girls at risk of female genital mutilation in the European Union: Denmark, Spain, Luxembourg and Austria» [Εκτίμηση των κοριτσιών που διατρέχουν κίνδυνο ακρωτηριασμού των γυναικείων γεννητικών οργάνων στην Ευρωπαϊκή Ένωση: Δανία, Ισπανία, Λουξεμβούργο και Αυστρία], https://eige.europa.eu/publications-resources/publications/estimation-girls-risk-female-genital-mutilation-european-union-denmark-spain-luxembourg-and-austria. 


Or. <Original>{EN}en</Original>
</Amend>
<Amend>Τροπολογία		<NumAm>3</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη Θ</Article>
	

	Πρόταση ψηφίσματος
	Τροπολογία

	
	Θ. 	λαμβάνοντας υπόψη ότι ο καταναγκαστικός γάμος1α εξακολουθεί να επικρατεί σε αρκετές περιοχές του κόσμου, ειδικότερα στην Υποσαχάρια, τη Δυτική και την Κεντρική Αφρική· λαμβάνοντας υπόψη ότι τούτο καταγγέλλεται ολοένα και συχνότερα εντός των κοινοτήτων μεταναστών στην Ευρώπη, ιδίως από κορίτσια που προέρχονται από χώρες όπου η πρακτική αυτή είναι κοινή και νόμιμη·

	
	____________________

	
	1α Ηνωμένα Έθνη, «Child and forced marriage, including in humanitarian contexts» [Παιδικός και καταναγκαστικός γάμος, μεταξύ άλλων σε ανθρωπιστικά πλαίσια], https://www.ohchr.org/es/women/child-and-forced-marriage-including-humanitarian-settings. 


Or. <Original>{EN}en</Original>
</Amend>
<Amend>Τροπολογία		<NumAm>4</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη Ι</Article>
	

	Πρόταση ψηφίσματος
	Τροπολογία

	
	Ι.	 λαμβάνοντας υπόψη ότι, σύμφωνα με στοιχεία, η διάλυση της οικογένειας και η έλλειψη σταθερών οικογενειακών δομών εκθέτουν δυσανάλογα τις γυναίκες και τα παιδιά σε κοινωνική και οικονομική ευπάθεια, υπονομεύουν την ασφάλεια, την ευεξία και τις ευκαιρίες τους, αποδυναμώνουν την κοινωνική συνοχή και συμβάλλουν στην πολιτική αστάθεια1α·

	
	____________________

	
	1αΟργανισμός Οικονομικής Συνεργασίας και Ανάπτυξης, «OECD Family Database» [Βάση οικογενειακών δεδομένων του ΟΟΣΑ], https://www.oecd.org/en/data/datasets/oecd-family-database.html. 


Or. <Original>{EN}en</Original>
</Amend>
<Amend>Τροπολογία		<NumAm>5</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη IA</Article>
	

	Πρόταση ψηφίσματος
	Τροπολογία

	
	ΙΑ. 	λαμβάνοντας υπόψη ότι οι χριστιανικές κοινότητες παραμένουν η πλέον διωκόμενη θρησκευτική ομάδα παγκοσμίως, με τις γυναίκες και τα κορίτσια να στοχοποιούνται συχνά μέσω σεξουαλικής βίας και αναγκαστικού προσηλυτισμού1α·

	
	____________________

	
	1αOpen Doors, «Worldwide: Insecurity – The Gender Report 2024» [Παγκόσμιο πλαίσιο: Ανασφάλεια – Έκθεση για την Ισότητα των Φύλων 2024], https://www.opendoors.org/en-US/research-reports/articles/stories/Worldwide-Insecurity-The-Gender-Report-2024/. 


Or. <Original>{EN}en</Original>
</Amend>
<Amend>Τροπολογία		<NumAm>6</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη IB</Article>
	

	Πρόταση ψηφίσματος
	Τροπολογία

	
	ΙΒ.	λαμβάνοντας υπόψη ότι η επιλεκτική άμβλωση με βάση το φύλο του αγέννητου παιδιού εξακολουθεί να πλήττει εκατομμύρια κορίτσια παγκοσμίως, με την Ινδία και την Κίνα να αντιμετωπίζουν σημαντικές ανισορροπίες στην αναλογία των φύλων· λαμβάνοντας υπόψη ότι η πρακτική αυτή όχι μόνο υπονομεύει το θεμελιώδες δικαίωμα στη ζωή, αλλά συνιστά και μορφή διάκρισης λόγω φύλου·


Or. <Original>{EN}en</Original>
</Amend>
<Amend>Τροπολογία		<NumAm>7</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη IΓ</Article>
	

	Πρόταση ψηφίσματος
	Τροπολογία

	
	ΙΓ. 	λαμβάνοντας υπόψη ότι η καταναγκαστική άμβλωση και ο εξαναγκασμός σε άμβλωση συνιστούν σοβαρές παραβιάσεις των θεμελιωδών ανθρωπίνων δικαιωμάτων και μορφή βίας κατά των γυναικών, καθώς στερούν από τις μητέρες την αξιοπρέπειά τους και από τα έμβρυα το δικαίωμα στη ζωή· λαμβάνοντας υπόψη ότι η πρακτική αυτή όχι μόνο υπονομεύει τη μητρότητα και την οικογένεια, αλλά αναδεικνύει επίσης τις επικίνδυνες συνέπειες του να αντιμετωπίζεται η ζωή ως αναλώσιμη·


Or. <Original>{EN}en</Original>
</Amend>
<Amend>Τροπολογία		<NumAm>8</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη IΔ</Article>
	

	Πρόταση ψηφίσματος
	Τροπολογία

	
	ΙΔ. 	λαμβάνοντας υπόψη ότι η οδηγία (ΕΕ) 2024/17121α περιλαμβάνει την εκμετάλλευση της παρένθετης μητρότητας, του καταναγκαστικού γάμου και της παράνομης υιοθεσίας στο πεδίο εφαρμογής των πρακτικών που συνιστούν εμπορία ανθρώπων· λαμβάνοντας υπόψη ότι, στην έκθεσή της σχετικά με τη βία κατά των γυναικών και των κοριτσιών (A/80/158)1β, η Ειδική Εισηγήτρια του ΟΗΕ για τη βία κατά των γυναικών και των κοριτσιών αναγνώρισε την παρένθετη μητρότητα ως μορφή οικονομικής, ψυχολογικής, σωματικής και αναπαραγωγικής βίας κατά των γυναικών·

	
	____________________

	
	1α Οδηγία (ΕΕ) 2024/1712 του Ευρωπαϊκού Κοινοβουλίου και του Συμβουλίου, της 13ης Ιουνίου 2024, για την τροποποίηση της οδηγίας 2011/36/ΕΕ για την πρόληψη και την καταπολέμηση της εμπορίας ανθρώπων και για την προστασία των θυμάτων της, (ΕΕ L, 2024/1712, 24.6.2024, ELI: http://data.europa.eu/eli/dir/2024/1712/oj).
1β Γενική Συνέλευση των Ηνωμένων Εθνών, «Violence against women and girls, its causes and consequences – Note by the Secretary-General» [Βία κατά των γυναικών και των κοριτσιών, τα αίτια και οι συνέπειές της – Σημείωμα του Γενικού Γραμματέα], 80ή σύνοδος, https://docs.un.org/en/A/80/158. 


Or. <Original>{EN}en</Original>
</Amend>
<Amend>Τροπολογία		<NumAm>9</NumAm>
<DocAmend>Πρόταση ψηφίσματος</DocAmend>
<Article>Αιτιολογική σκέψη IΕ (νέα)</Article>
	

	Πρόταση ψηφίσματος
	Τροπολογία

	
	ΙΕ. 	λαμβάνοντας υπόψη ότι στην έκθεση της Ειδικής Εισηγήτριας του ΟΗΕ για τη βία κατά των γυναικών και των κοριτσιών (A/HRC/59/47)1α επισημαίνεται πως η συστηματική διαγραφή της ευαισθητοποιημένης ως προς το φύλο γλώσσας και των ειδικών ανά φύλο κατηγοριών από τη νομοθεσία και την πολιτική συνιστά άμεση επίθεση κατά των γυναικών, καθώς αποδυναμώνει την προστασία τους και αποκρύπτει τις πραγματικές αιτίες της βίας και των διακρίσεων· λαμβάνοντας υπόψη ότι, όπως αναφέρεται στην ίδια έκθεση, σε αρκετές χώρες οι γυναίκες που υπερασπίζονται την πολιτική σημασία του βιολογικού φύλου βρίσκονται αντιμέτωπες με λογοκρισία, νομική παρενόχληση, απώλεια απασχόλησης και εισοδήματος, απομάκρυνση από πλατφόρμες, ακύρωση προσκλήσεων για ομιλίες, και άρνηση δημοσίευσης των ερευνών τους, ενώ ορισμένες από αυτές εξοστρακίζονται σε σημείο που ωθούνται σε απόπειρα αυτοκτονίας, με αποτέλεσμα να υπονομεύεται σοβαρά η ασφαλής και αξιοπρεπής συμμετοχή των γυναικών και των κοριτσιών στην κοινωνία·

	
	____________________

	
	1α Συμβούλιο Ανθρωπίνων Δικαιωμάτων των Ηνωμένων Εθνών, «Sex-based violence against women and girls: new frontiers and emerging issues» [Έμφυλη βία κατά των γυναικών και κοριτσιών: νέα σύνορα και αναδυόμενα ζητήματα], 59η σύνοδος, https://www.ohchr.org/sites/default/files/documents/hrbodies/hrcouncil/sessions-regular/session59/advance-version/a-hrc-59-47-aev.pdf. 


Or. <Original>{EN}en</Original>
</Amend>
<Amend>Τροπολογία		<NumAm>10</NumAm>
<DocAmend>Πρόταση ψηφίσματος</DocAmend>
<Article>Παράγραφος 1 α (νέα)</Article>
	

	Πρόταση ψηφίσματος
	Τροπολογία

	
	1α. 	εκφράζει τη λύπη του διότι η έκθεση του 2025 σχετικά με τα θεμελιώδη δικαιώματα, την οποία εκπόνησε ο Οργανισμός Θεμελιωδών Δικαιωμάτων της ΕΕ, δεν αντιμετωπίζει τη δίωξη των χριστιανών, συμπεριλαμβανομένων της ιδιαίτερης ευπάθειας που βιώνουν οι χριστιανές·


Or. <Original>{EN}en</Original>
</Amend>
<Amend>Τροπολογία		<NumAm>11</NumAm>
<DocAmend>Πρόταση ψηφίσματος</DocAmend>
<Article>Παράγραφος 4 α (νέα)</Article>
	

	Πρόταση ψηφίσματος
	Τροπολογία

	
	4α.	καλεί τα κράτη μέλη να σχεδιάσουν και να εφαρμόσουν πολιτικές που ενισχύουν την οικογενειακή ζωή, προστατεύουν την ακεραιότητα των νοικοκυριών και παρέχουν ολοκληρωμένη στήριξη στους γονείς, ιδίως στις μητέρες, ως βασικό μέτρο για να διασφαλίζονται η κοινωνική σταθερότητα, η ευεξία των παιδιών και η ορθή λειτουργία των δημοκρατικών κοινωνιών·


Or. <Original>{EN}en</Original>
</Amend>
<Amend>Τροπολογία		<NumAm>12</NumAm>
<DocAmend>Πρόταση ψηφίσματος</DocAmend>
<Article>Παράγραφος 25 α (νέα)</Article>
	

	Πρόταση ψηφίσματος
	Τροπολογία

	
	25α. 	τονίζει ότι οι διαδρομές παράτυπης μετανάστευσης, ιδίως όσες διασχίζουν τη Μεσόγειο, έχουν καταστεί περιβάλλον όπου οι γυναίκες εκτίθενται συστηματικά σε βία, μεταξύ άλλων σε βιασμό και άλλες μορφές κακοποίησης· επισημαίνει ότι, ανεχόμενη τους μη ασφαλείς και παράνομους διαύλους μετανάστευσης, η ΕΕ εκθέτει έμμεσα τις γυναίκες στους κινδύνους αυτούς· ζητεί, επομένως, πολιτικές σε ενωσιακό επίπεδο που να εξαρθρώνουν αποτελεσματικά τα δίκτυα παράνομης διακίνησης, να αποτρέπουν την εκμετάλλευση των διερχόμενων γυναικών και να δίνουν προτεραιότητα στην ασφάλεια και την προστασία έναντι της παράτυπης εισόδου·


Or. <Original>{EN}en</Original>
</Amend>
<Amend>Τροπολογία		<NumAm>13</NumAm>
<DocAmend>Πρόταση ψηφίσματος</DocAmend>
<Article>Παράγραφος 26 α (νέα)</Article>
	

	Πρόταση ψηφίσματος
	Τροπολογία

	
	26α. 	υπενθυμίζει ότι η ΕΕ πρέπει να καταδικάσει ενεργά την καταναγκαστική άμβλωση, τον εξαναγκασμό σε άμβλωση και την επιλεκτική άμβλωση με βάση το φύλο ως θεμελιώδεις παραβιάσεις των ανθρωπίνων δικαιωμάτων· καλεί τα κράτη μέλη να εφαρμόσουν αποτελεσματικά μέτρα ώστε να προστατεύεται το δικαίωμα του αγέννητου παιδιού στη ζωή και να διασφαλίζεται η αξιοπρέπεια των γυναικών·


Or. <Original>{EN}en</Original>
</Amend>
<Amend>Τροπολογία		<NumAm>14</NumAm>
<DocAmend>Πρόταση ψηφίσματος</DocAmend>
<Article>Παράγραφος 26 β (νέα)</Article>
	

	Πρόταση ψηφίσματος
	Τροπολογία

	
	26β. 	επαναλαμβάνει ότι αντιτίθεται στις διάφορες μορφές εμπορίας ανθρώπων και εκμετάλλευσης των γυναικών, μεταξύ άλλων στην εκμετάλλευση της παρένθετης μητρότητας, τον καταναγκαστικό γάμο και την παράνομη υιοθεσία· ενθαρρύνει τα κράτη μέλη να καταδικάσουν και να καταπολεμήσουν τις πρακτικές αυτές· επικροτεί την πρωτοβουλία της Διακήρυξης της Καζαμπλάνκα, μιας διεθνούς ομάδας εμπειρογνωμόνων, ερευνητών, δικηγόρων και ιατρών που κατάρτισαν πρόταση διεθνούς σύμβασης για την παγκόσμια απαγόρευση της παρένθετης μητρότητας·


Or. <Original>{EN}en</Original>
</Amend>
<Amend>Τροπολογία		<NumAm>15</NumAm>
<DocAmend>Πρόταση ψηφίσματος</DocAmend>
<Article>Παράγραφος 38 α (νέα)</Article>
	

	Πρόταση ψηφίσματος
	Τροπολογία

	
	38α. 	εκφράζει τη λύπη του για τις καταστροφικές συνέπειες της ιδεολογίας του φύλου και της διαγραφής της ταυτότητας των γυναικών, οι οποίες υπονομεύουν τα δικαιώματα και την προστασία τους, τις εκθέτουν σε διακρίσεις και βία και επηρεάζουν σοβαρά τη συναισθηματική και ψυχολογική τους ευεξία· καλεί τα κράτη μέλη να αναλάβουν αποφασιστική δράση για να αποκαταστήσουν τη σαφήνεια στη νομοθεσία και την πολιτική, να προασπίσουν την κατηγορία της «γυναίκας» και να κατοχυρώσουν την ασφάλεια και αξιοπρέπεια των γυναικών·


Or. <Original>{EN}en</Original>
</Amend>
<Amend>Τροπολογία		<NumAm>16</NumAm>
<DocAmend>Πρόταση ψηφίσματος</DocAmend>
<Article>Παράγραφος 39 α (νέα)</Article>
	

	Πρόταση ψηφίσματος
	Τροπολογία

	
	39α. 	υπενθυμίζει ότι κορίτσια που προέρχονται από χώρες όπου είναι νόμιμος ο ακρωτηριασμός των γυναικείων γεννητικών οργάνων και ο καταναγκαστικός γάμος υποβάλλονται ολοένα και συχνότερα στις πρακτικές αυτές, και ότι ο αυξανόμενος αριθμός καταγγελιών σε κοινότητες μεταναστών στην Ευρώπη συνιστά σοβαρή απειλή για την ευεξία και ασφάλεια των γυναικών και των κοριτσιών· επισημαίνει ότι η ΕΕ πρέπει να δώσει προτεραιότητα στην προστασία τους και να διασφαλίσει τον σεβασμό των θεμελιωδών ανθρωπίνων δικαιωμάτων τους· ζητεί, επομένως, να ληφθούν αυστηρά μέτρα ώστε να αποτρέπεται η είσοδος στην ΕΕ ατόμων και οργανώσεων που επιδιώκουν να διαιωνίσουν τέτοιες επιβλαβείς πρακτικές, καθώς και να θεσπιστούν πολιτικές που να κατοχυρώνουν αποτελεσματικά την υγεία, αξιοπρέπεια και ασφάλεια των γυναικών και των κοριτσιών·


Or. <Original>{EN}en</Original>
</Amend>
</RepeatBlock-Amend>

